title: KOMISSION DELEGOITU DIREKTIIVI (EU) …/…, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen siltä osin kuin on kyse poikkeuksen myöntämisestä bis(2-etyyliheksyyli)ftalaatin (DEHP) käytölle ioniselektiivisissä elektrodeissa ihmiskehon nesteiden ja/tai dialyysinesteiden analysointia varten

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU (uudelleenlaadittu)
                  1
                (RoHS-direktiivi) liitettä IV sen mukauttamiseksi tekniikan ja tieteen kehitykseen. Kyse on poikkeuksesta, joka koskee tiettyjä käyttötarkoituksia, joissa käytetään bis(2-etyyliheksyyli)ftalaattia (DEHP).

               RoHS-direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Direktiivin liitteessä II luetellaan seuraavat 10 ainetta, joiden käyttöä rajoitetaan: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). DEHP lisättiin luetteloon komission delegoidulla direktiivillä (EU) 2015/863
                  2
               . Sen käyttö kielletään RoHS-direktiivin soveltamisalaan kuuluvissa lääkinnällisissä laitteissa 22. heinäkuuta 2021 alkaen.

               RoHS-direktiivin liitteissä III ja IV luetellaan tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit, joille myönnetään poikkeus RoHS-direktiivin 4 artiklan 1 kohdassa tarkoitetusta ainerajoituksista. RoHS-direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen (poikkeusten myöntämisen, uusimisen ja kumoamisen osalta). RoHS-direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos tällainen sisällyttäminen ei vaikuta heikentävästi asetuksen (EY) N:o 1907/2006 (REACH)
                  3
                mukaiseen ympäristön- ja terveydensuojeluun ja kun jokin seuraavista edellytyksistä täyttyy:

               –niiden poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa;

               –korvaavien aineiden luotettavuutta ei pystytä varmistamaan;

               –korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin niistä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on otettava huomioon korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on otettava huomioon mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               RoHS-direktiivin 5 artiklan 1 kohdassa säädetään, että komissio sisällyttää tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit liitteissä III ja IV oleviin luetteloihin yksittäisillä delegoiduilla säädöksillä mainitun direktiivin 20 artiklan mukaisesti. RoHS-direktiivin 5 artiklan 3 kohdassa ja liitteessä V vahvistetaan menettely poikkeushakemusten jättämiseksi.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio saa talouden toimijoilta usein pyyntöjä
                  4
                RoHS-direktiivin (5 artiklan 3 kohdan ja liitteen V) mukaisten poikkeuksien myöntämisestä tai uusimisesta.

               Komissio vastaanotti 17. heinäkuuta 2018 pyynnön uuden poikkeuksen lisäämisestä liitteeseen IV, jotta markkinoille voidaan saattaa lääkinnällisiä laitteita, jotka sisältävät yli 0,1 painoprosenttia DEHP:tä homogeenisissa materiaaleissa erityisissä käyttötarkoituksissa. Pyyntö koskee poikkeuksen myöntämistä DEHP:n käytölle ioniselektiivisissä elektrodeissa, joita käytetään lääkinnällisissä laitteissa vierihoitoanalyysissä.

               Poikkeusta koskevan hakemuksen arvioimiseksi komissio käynnisti marraskuussa 2018 vaadittua teknistä ja tieteellistä arviointia koskevan tutkimuksen
                  5
               . Tutkimus saatettiin päätökseen vuonna 2020. Se kattoi kahdeksan viikon pituisen sidosryhmien verkkokuulemisen, johon saatiin yksi kannanotto. Kuulemista koskevia tietoja annettiin hankkeen verkkosivustolla
                  6
               .

               Komissio kuuli RoHS-direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää 23. helmikuuta 2021. Muutamat asiantuntijoista pitivät esitettyjä luonnoksia hyväksyttävinä, mutta suuri osa heistä ei ilmaissut mielipidettään. Komissio on toteuttanut kaikki tarvittavat vaiheet, jotka koskevat 5 artiklan 3–7 kohdan mukaisia poikkeuksia ainerajoituksista.
                  7
                Se ilmoitti neuvostolle ja Euroopan parlamentille kaikista tähän liittyvistä toimista.

               Teknisessä ja tieteellisessä arviointiraportissa korostettiin seuraavaa:

               ·DEHP:tä käytetään membraaniliuotinaineena ioniselektiivisten elektrodien komponenteissa analysaattoreissa, jotka mahdollistavat käytännöllisen ja nopean vierianalyysin ihmiskehon nesteissä ja/tai dialyysinesteissä esiintyvistä ioniaineista.

               ·Membraaniliuotinaine olisi teknisesti korvattavissa, mutta nykyiset vaihtoehdot eivät ole suorituskykyisiä, ja niillä voi olla muun muassa haitallisia sosioekonomisia vaikutuksia.

               ·Poikkeuksen myöntämättä jättäminen johtaisi noin 500 000:n ioniselektiivisiä elektrodeja käyttävän vierianalysaattorin ennenaikaiseen käytöstä poistoon. Ympäristöhyöty, joka saataisiin siitä, ettei DEHP-membraaniliuotinaineita saatettaisi markkinoille, on suhteellisen rajallinen, koska käytetyt ioniselektiiviset elektrodit ovat sairaalajätettä, joka hävitetään polttamalla. DEHP:tä ei palauteta materiaalikiertoon.

               ·Lisäksi poikkeuksen myöntämättä jättämisestä aiheutuisi terveydenhuollon laitoksille suuri taloudellinen ja organisatorinen rasite, koska vierianalysaattorit olisi korvattava muilla laitteilla. Tämän johdosta analyysien tekeminen saattaisi estyä tai viivästyä, ja terveyspalvelut saattaisivat joutua hankkimaan ennakoimattomasti uusia laitteita, mistä voisi aiheutua tahattomia välillisiä terveysvaikutuksia.

               ·Kokonaishaitat, jotka ympäristölle ja terveydelle koituvat DEHP:n korvaamisesta ioniselektiivisten elektrodien komponenteissa, ovat todennäköisesti merkittävämpiä kuin kokonaishyödyt.

               ·Kun otetaan huomioon ioniselektiivisillä elektrodeilla varustettujen vierianalysaattoreiden keskimääräinen käyttöikä ja se, miten kauan todennäköisesti kestäisi siirtyä DEHP-vapaisiin markkinoihin, RoHS-direktiivin 5 artiklan 2 kohdassa vahvistettu enintään seitsemän vuoden pituinen poikkeuksen voimassaoloaika on asianmukainen näissä tietyissä käyttötarkoituksissa.

               3.DELEGOIDUN SÄÄDÖKSEN OIKEUDELLINEN SISÄLTÖ

               Vaikka DEHP:n käyttöä esineissä rajoitetaan REACH-asetuksen liitteessä XVII olevalla 51 kohdalla, RoHS-direktiivin soveltamisalaan kuuluvat sähkö- ja elektroniikkalaitteet on vapautettu tästä rajoituksesta. Arvioinnin tulokset osoittavat, että poikkeuksen myöntäminen ei heikentäisi REACH-asetuksen mukaista ympäristön ja terveyden suojelua. Näin ollen se täyttäisi RoHS-direktiivin 5 artiklassa säädetyn edellytyksen.

               Lisäksi poikkeusta koskeva pyyntö täyttää ainakin yhden RoHS-direktiivin 5 artiklan 1 kohdan a alakohdassa luetelluista kriteereistä: yleisesti ottaen korvaavien aineiden luotettavuutta ei tällä hetkellä pystytä varmistamaan riittävällä tavalla, ja korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä, kuin niistä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksen voimassaolon ei odoteta vaikuttavan kielteisesti innovointiin. Sen vuoksi poikkeus olisi myönnettävä seitsemäksi vuodeksi.

               Ehdotetulla säädöksellä myönnetään poikkeus RoHS-direktiivin liitteessä II oleviin ainerajoituksiin. Poikkeus on määrä sisällyttää direktiivin liitteeseen IV (joka koskee rajoituksesta vapautettuja lääkinnällisten laitteiden ja tarkkailu- ja valvontalaitteiden erityisiä käyttötarkoituksia), jotta DEHP:tä voidaan käyttää tietyissä käyttötarkoituksissa.

               Sääntelytapa on delegoitu direktiivi RoHS-direktiivin mukaisesti. Delegoitu direktiivi täyttää RoHS-direktiivin 5 artiklan 1 kohdan a alakohdassa säädetyt asiaankuuluvat vaatimukset.

               Delegoidun direktiivin tavoitteena on edistää ihmisten terveyden ja ympäristön suojelua ja yhdenmukaistaa sähkö- ja elektroniikkatuotteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin mukaisesti sekä RoHS-direktiivissä vahvistetun, liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 11.8.2021,

               Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen siltä osin kuin on kyse poikkeuksen myöntämisestä bis(2-etyyliheksyyli)ftalaatin (DEHP) käytölle ioniselektiivisissä elektrodeissa ihmiskehon nesteiden ja/tai dialyysinesteiden analysointia varten

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  8
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä IV.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Komission delegoidun direktiivin (EU) 2015/863
                  9
                mukaan bis(2-etyyliheksyyli)ftalaatti (DEHP) on rajoitusten kohteena oleva aine, joka luetellaan direktiivin 2011/65/EU liitteessä II ja jonka käyttö kielletään 22 päivästä heinäkuuta 2021 alkaen lääkinnällisissä laitteissa, mukaan lukien in vitro -diagnostiikkaan tarkoitetut lääkinnälliset laitteet, kun sen enimmäispitoisuus on painoprosentteina homogeenisessa materiaalissa yli 0,1 prosenttia.

               (4)Komissio vastaanotti 17 päivänä heinäkuuta 2018 direktiivin 2011/65/EU 5 artiklan 3 kohdan mukaisesti laaditun hakemuksen, joka koskee poikkeuksen sisällyttämistä mainitun direktiivin liitteeseen IV, jotta DEHP:tä voitaisiin käyttää ioniselektiivisissä elektrodeissa ihmiskehon nesteiden ja dialyysinesteiden analysointia varten, jäljempänä ’pyydetty poikkeus’.

               (5)DEHP:tä käytetään membraaniliuotinaineena ioniselektiivisissä elektrodeissa vierianalysaattoreissa, jotka auttavat mittaamaan ioniaineiden pitoisuutta ihmiskehon nesteissä ja/tai dialyysinesteissä.

               (6)Poikkeusta koskevan hakemuksen arvioimiseksi tehtiin tekninen ja tieteellinen arviointitutkimus
                  10
               . Hakemuksen arvioinnissa todettiin, että DEHP:n vaihtoehdot eivät ole tällä hetkellä riittävän luotettavia ja että DEHP:n korvaaminen tietyissä käyttötarkoituksissa johtaisi ympäristö- ja terveyshaittoihin, jotka olisivat korvaamisesta saatavia hyötyjä suuremmat. Arvioinnin yhteydessä järjestettiin direktiivin 2011/65/EU 5 artiklan 7 kohdan mukaisia sidosryhmien kuulemisia. Kuulemisten aikana saadut kommentit julkaistiin asiaa koskevalla verkkosivustolla.

               (7)Pyydetty poikkeus on Euroopan parlamentin ja neuvoston asetuksen (EY) N:o 1907/2006
                  11
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (8)Näin ollen on aiheellista myöntää pyydetty poikkeus sisällyttämällä sen piiriin kuuluvat käyttötarkoitukset direktiivin 2011/65/EU liitteeseen IV.

               (9)Jotta terveyspalvelujen käyttöön voitaisiin tarjota tehokkaita teknisiä laitteita ja jotta olisi aikaa kehittää soveltuvia vaihtoehtoja, pyydetty poikkeus olisi myönnettävä seitsemän vuoden ajaksi [tämän direktiivin soveltamispäivästä] alkaen direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               (10)Sen vuoksi direktiiviä 2011/65/EU olisi muutettava.

               (11)Jotta otettaisiin huomioon oikeusvarmuus ja kunnioitettaisiin asianomaisten lääkinnällisten laitteiden toimittajien luottamuksensuojaa, joka liittyy pyydetyn poikkeuksen soveltamiseen asianomaisten rajoitusten kohteena olevan aineen käyttökiellon voimaantulopäivästä, ja koska mainitun kiellon voimaantulosta johtuvien, kyseisten lääkinnällisten laitteiden toimitushäiriöiden luomiseen ole oikeutettua etua, tämän direktiivin olisi tultava voimaan kiireellisesti ja sitä olisi sovellettava takautuvasti 21 päivästä heinäkuuta 2021,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite IV tämän direktiivin liitteen mukaisesti.

               2 artikla

               (1)Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään [5. kuukauden viimeinen päivä tämän direktiivin voimaantulosta]. Niiden on viipymättä toimitettava nämä säädökset kirjallisina komissiolle.

               Niiden on sovellettava kyseisiä säännöksiä 21 päivästä heinäkuuta 2021.

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               (2)Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan päivänä, jona se julkaistaan Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 11.8.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 137, 4.6.2015, s. 10.

                     (3)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

                     (4)

                  http://ec.europa.eu/environment/waste/rohs_eee/adaptation_en.htm
                  .

                     (5)

                        Tutkimuksen loppuraportti (”Pack 17”), ks.
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357
                  .

                     (6)

                        Kuulemisaika: 18. maaliskuuta–17. toukokuuta 2019;
                  https://rohs.exemptions.oeko.info/
                  .

                     (7)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Menettelyn meneillään olevaan vaiheeseen voi tutustua kunkin delegoidun säädöksen luonnoksen osalta delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .
                  .

                     (8)

                        EUVL L 174, 1.7.2011, s. 88.

                     (9)

                        Komission delegoitu direktiivi (EU) 2015/863, annettu 31 päivänä maaliskuuta 2015, Euroopan parlamentin ja neuvoston direktiivin 2011/65/EU liitteen II muuttamisesta rajoitusten kohteena olevien aineiden luettelon osalta (EUVL L 137, 4.6.2015, s. 10).

                     (10)

                  Study to assess three exemption requests relating to Annex IV to Directive 2011/65/EU (Pack 17)
                  .

                     (11)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Lisätään direktiivin 2011/65/EU liitteeseen IV kohta 45 seuraavasti:

                        ”45.

                        Bis(2-etyyliheksyyli)ftalaatti (DEHP) ioniselektiivisissä elektrodeissa, joita käytetään vierianalyysissä analysoitaessa ihmiskehon nesteissä ja/tai dialyysinesteissä esiintyviä ioniaineita.

                        Päättyy 21 päivänä heinäkuuta 2028.”


title: KOMISSION DELEGOITU DIREKTIIVI (EU) / , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen elohopean käyttöä monimetallilampuissa koskevan poikkeuksen osalta

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU (uudelleenlaadittu)
                  1
                (nk. RoHS-direktiivi) liitettä III sen mukauttamiseksi tekniikan ja tieteen kehitykseen. Muutos koskee poikkeusta, joka koskee tiettyjä elohopeaa sisältäviä erityiskäyttöön tarkoitettuja monimetallilamppuja.

               RoHS‑direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Tällä hetkellä rajoitukset kohdistuvat kymmeneen aineeseen, jotka luetellaan direktiivin liitteessä II: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). Liitteissä III ja IV luetellaan erityisiin käyttötarkoituksiin tarkoitetut sähkö- ja elektroniikkalaitteiden materiaalit ja komponentit, joihin ei sovelleta 4 artiklan 1 kohdassa säädettyjä ainerajoituksia.

               Direktiivin 5 artiklassa säädetään liitteiden III ja IV tieteen ja tekniikan kehitykseen mukauttamisesta, johon voi sisältyä vapautusten myöntäminen, uusiminen tai peruuttaminen. Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos se ei heikennä asetuksen (EY) N:o 1907/2006
                  2
                (REACH-asetus) mukaista ympäristön- ja terveydensuojelua ja jos jokin seuraavista edellytyksistä täyttyy: i) aineen poistaminen tai korvaaminen tuotesuunnittelun muutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa; ii) korvaavien aineiden luotettavuutta ei pystytä varmistamaan; iii) aineen korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on lisäksi otettava huomioon korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on huomioitava mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               Lisäksi 5 artiklan 1 kohdan a alakohdassa säädetään, että komissio antaa yksittäisiä delegoituja säädöksiä tiettyihin käyttötarkoituksiin tarkoitettujen sähkö- ja elektroniikkalaitteiden materiaalien ja komponenttien sisällyttämiseksi liitteissä III ja IV oleviin luetteloihin. Menettely poikkeusta koskevien hakemusten jättämiselle kuvataan 5 artiklan 3 kohdassa ja liitteessä V.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio on vastaanottanut talouden toimijoilta pyyntöjä
                  3
                myöntää tai uusia RoHS-direktiivin 5 artiklan 3 kohdan ja liitteen V mukaisia vapautuksia.

               Nykyisellä liitteessä III olevalla poikkeuksella 4 e sallitaan elohopean käyttö monimetallilampuissa.

               Komissio vastaanotti yhden tämän poikkeuksen uusimista koskevan hakemuksen 15. tammikuuta 2015. Hakijoiden keskeinen perustelu oli, ettei markkinoilla ole saatavilla valodiodiin (LED) perustuvia vaihtoehtoja, jotka olisivat monimetallilamppujen kanssa yhteensopivia ja joilla olisi vastaava suorituskyky, ja että poikkeusta tarvitaan vielä useiden vuosien ajan, koska ammattikäyttöön tarkoitettujen monimetallilamppujen elinkaari on 15–25 vuotta
                  4
               . Sama hakija toimitti 20. tammikuuta 2020 päivitetyn, suurelta osin samoin perustellun uusimista koskevan hakemuksen. RoHS-direktiivin (5 artiklan 5 kohdan toisen alakohdan) vaatimusten mukaisesti poikkeus pysyy voimassa, kunnes komissio tekee uusimista koskevasta hakemuksesta päätöksen.

               Arvioidakseen kyseisen poikkeuksen uusimista koskevia hakemuksia komissio käynnisti kesäkuussa 2015 tutkimuksen
                  5
               , joka saatiin päätökseen vuonna 2016 ja jossa tehtiin vaadittava tekninen ja tieteellinen arviointi; arviointiin sisältyi kahdeksan viikkoa kestänyt sidosryhmien verkkokuuleminen
                  6
               . Kyseisessä tutkimuksessa arvioitiin laajalti teknisiä ja tieteellisiä tietoja ja saatuja kannanottoja, mikä dokumentoitiin tutkimusraporttiin, ja sen lisäksi komissio toteutti kaksi täydentävää tutkimusta/päivitystä, joihin sisältyi sidosryhmien osallistuminen. Tutkimus julkaistiin vuonna 2019
                  7
               , ja siinä keskityttiin korvaavien aineiden sosioekonomiseen arviointiin ja niiden saatavuuteen. Vuonna 2020 tehty päivitys puolestaan perustui tuoreisiin lukuihin ja mallintamiseen
                  8
               . Tutkimuksen ja sosioekonomisen arvioinnin loppuraportit julkaistiin
                  9
               , ja sidosryhmille ilmoitettiin asiasta.

               Komissio kuuli RoHS-direktiivin mukaisia delegoituja säädöksiä käsittelevää jäsenvaltioiden asiantuntijaryhmää asiantuntijakokouksissa 1. syyskuuta 2016, 29. lokakuuta 2018 ja 21. lokakuuta 2019 kerätäkseen jäsenvaltioiden näkemyksiä kaavaillusta toimintatavasta arviointien päätelmien mukaisesti. Se suoritti kaikki tarvittavat menettelyvaiheet, jotka liittyvät 5 artiklan 3–7 kohdan mukaisiin ainerajoitusten poikkeuksiin.
                  10
                Neuvostolle ja Euroopan parlamentille ilmoitettiin kaikista toimista.

               Tutkimus toi esille seuraavaa:

               ·Elohopeaa sisältämättömien vaihtoehtojen kehittämiseksi tehdyistä lukuisista yrityksistä huolimatta voidaan todeta, ettei elohopeaa voida tällä hetkellä korvata toisella aineella monimetallilampuissa.

               ·Elohopean määrän vähentäminen monimetallilampuissa vaikuttaisi lamppujen toimintaan ja suorituskykyyn sekä todennäköisesti niiden elinkaareen.

               ·Elohopean korvaaminen kyseisissä käyttötarkoituksissa on tällä hetkellä teknisesti mahdotonta, joten tutkimuksessa suositeltiin poikkeuksen uusimista enimmäiskeston ajaksi eli viideksi lisävuodeksi.

               Yhteenvetona voidaan todeta, että tieteellisistä ja teknisistä arvioinneista, sidosryhmäkuulemiset mukaan luettuina, kävi yksityiskohtaisesti ilmi, että poikkeusta koskevat kriteerit täyttyvät poikkeuksen 4 e osalta, koska luotettavia korvaavia aineita ei ole vielä saatavilla. Kuten direktiivin 2011/65/EU 5 artiklassa edellytetään, poikkeus ei arvioinnista saatujen tulosten perusteella myöskään vaikuta heikentävästi REACH-asetuksen mukaiseen ympäristön- ja terveydensuojeluun.

               Delegoidun direktiivin luonnos julkaistiin paremman sääntelyn suuntaviivojen mukaisesti paremman sääntelyn portaalissa, jossa se oli nähtävillä yleistä palautetta varten neljän viikon ajan. Säädösluonnoksesta järjestetyn kuulemisen aikana vastaanotettiin neljä kannanottoa. Esitettyjä huomioita tarkasteltiin, mutta muutoksia ei pidetty tarpeellisina.

               3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä uusitaan direktiivin 2011/65/EU liitteessä III oleva poikkeus 4 e, joka koskee elohopean käyttöä tiettyihin käyttötarkoituksiin.

               Taustatutkimuksiin ja kuulemisiin perustuneessa komission arvioinnissa pääteltiin, että poikkeusta koskeva pyyntö täyttää vähintään yhden RoHS-direktiivin 5 artiklan 1 kohdan a alakohdassa säädetyistä kriteereistä, mikä oikeuttaa poikkeuksen uusimisen: elohopeaa ei voida luotettavasti korvata tämän poikkeuksen soveltamisalaan kuuluvissa lamppuluokissa.

               Yhteenvetona voidaan todeta, että poikkeuksen edellytykset täyttyvät ja poikkeus 4 e uusitaan. Poikkeuksen voimassaolon päättymispäivä vahvistetaan 5 artiklan 2 kohdan ensimmäisen alakohdan mukaisesti. Kuten arvioinnissa pääteltiin, korvaavien aineiden kehitystason vuoksi on perusteltua uusia poikkeusta koskeva viiden vuoden enimmäisvoimassaoloaika. Poikkeukselle myönnettävällä voimassaoloajalla ei todennäköisesti ole haitallista vaikutusta innovointiin.

               Oikeudellisena välineenä on delegoitu direktiivi, mikä on yhdenmukaista pohjasäädöksen eli direktiivin 2011/65/EU kanssa ja erityisesti sen säädösvallan siirtoa koskevien 5 artiklan 1 kohdan ja 20 artiklan säännösten kanssa.

               Delegoidun direktiivin tavoitteena on edistää ihmisten terveyden ja ympäristön suojelua ja lähentää sähkö- ja elektroniikkalaitteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin säännösten ja edellytysten sekä liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 13.12.2021,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen elohopean käyttöä monimetallilampuissa koskevan poikkeuksen osalta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  11
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Elohopea on rajoitusten kohteena oleva aine, joka mainitaan direktiivin 2011/65/EU liitteessä II.

               (4)Komissio myönsi päätöksellä 2010/571/EU
                  12
                muun muassa elohopean käyttöä monimetallilampuissa koskevan poikkeuksen, jäljempänä ’poikkeus’, joka on nyt lueteltu poikkeuksena 4 e direktiivin 2011/65/EU liitteessä III. Kyseisen direktiivin 5 artiklan 2 kohdan toisen alakohdan a alakohdan mukaisesti poikkeuksen voimassaolon oli määrä päättyä 21 päivänä heinäkuuta 2016.

               (5)Elohopeaa käytetään monimetallilampuissa niiden värin, tehokkuuden, elinkaaren ja toimintavakauden parantamiseksi.

               (6)Komissio vastaanotti poikkeuksen uusimista koskevan hakemuksen, jäljempänä ’uusimista koskeva hakemus’, 15päivänä tammikuuta 2015 eli direktiivin 2011/65/EU 5 artiklan 5 kohdassa säädetyssä määräajassa. Päivitetty uusimista koskeva hakemus toimitettiin 20 päivänä tammikuuta 2020. Mainitun direktiivin 5 artiklan 5 kohdan mukaan poikkeus on voimassa siihen asti, kun on tehty päätös uusimista koskevasta hakemuksesta.

               (7)Uusimista koskevan hakemuksen arvioinnissa, jossa otettiin huomioon korvaavien aineiden saatavuus ja korvaamisen sosioekonomiset vaikutukset, tultiin siihen tulokseen, että elohopean korvaaminen tai poistaminen kyseisissä käyttötarkoituksissa on tällä hetkellä teknisesti mahdotonta. Arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen. Kuulemisen yhteydessä saadut kommentit julkaistiin asiaa koskevalla verkkosivustolla.

               (8)Poikkeus on Euroopan parlamentin ja neuvoston asetuksen (EY) N:o 1907/2006
                  13
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (9)Näin ollen on aiheellista hyväksyä poikkeuksen uusiminen enintään viideksi vuodeksi direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               (10)Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […].[Lisätään päivämäärä, joka on tämän direktiivin voimaantulon jälkeen kuudennen kuukauden viimeinen päivä.] Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […].[Lisätään päivämäärä, joka on tämän direktiivin voimaantulon jälkeen kuudennen kuukauden viimeinen päivä + yksi päivä.]

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 13.12.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavilla osoitteessa
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4__e_/4e_LE_RoHS_E xemption_Req_Final.pdf

                     (5)

                        Tutkimuksen loppuraportti on saatavilla osoitteessa
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Kuulemisaika: 21. elokuuta 2015 – 16. lokakuuta 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alkaen sivulta 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Menettelyn meneillään olevaan vaiheeseen voi tutustua kunkin delegoidun säädöksen luonnoksen osalta delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (11)

                        EUVL L 174, 1.7.2011, s. 88.

                     (12)

                        Komission päätös 2010/571/EU, annettu 24 päivänä syyskuuta 2010, Euroopan parlamentin ja neuvoston direktiivin 2002/95/EY liitteen muuttamisesta lyijyä, elohopeaa, kadmiumia, kuudenarvoista kromia, polybromibifenyylejä tai polybromidifenyylieettereitä sisältäviä käyttötarkoituksia koskevien poikkeusten osalta liitteen mukauttamiseksi tieteen ja tekniikan kehitykseen (EUVL L 251, 25.9.2010, s. 28).

                     (13)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Korvataan direktiivin 2011/65/EU liitteessä III kohta 4 e seuraavasti:

                        Poikkeus

                        Poikkeuksen soveltamisala ja päivämäärät

                        ”4 e

                        Elohopea monimetallilampuissa

                        Päättyy [....]. [Julkaisutoimisto lisää päivämäärän, joka on viisi vuotta sen jälkeen, kun delegoitu direktiivi on julkaistu Euroopan unionin virallisessa lehdessä.]”


title: KOMISSION DELEGOITU DIREKTIIVI (EU) / , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse elohopean käyttöä yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi, koskevasta poikkeuksesta

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU
                  1
                (uudelleenlaadittu) (RoHS-direktiivi) liitettä III sen mukauttamiseksi tekniikan ja tieteen kehitykseen. Muutos koskee poikkeusta, jolla sallitaan elohopean käyttö tietyissä käyttötarkoituksissa yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi.

               RoHS‑direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Tällä hetkellä rajoitetut aineet luetellaan RoHS-direktiivin liitteessä II, ja niitä on kymmenen: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). Liitteissä III ja IV luetellaan tiettyihin käyttötarkoituksiin tarkoitetut sähkö- ja elektroniikkalaitteiden materiaalit ja komponentit, joihin ei sovelleta 4 artiklan 1 kohdassa säädettyjä ainerajoituksia.

               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen, muun muassa myöntämällä, uusimalla tai peruuttamalla poikkeuksia. Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos se ei vaikuta heikentävästi asetuksen (EY) N:o 1907/2006
                  2
                (REACH-asetus) mukaiseen ympäristön- ja terveydensuojeluun ja jokin seuraavista edellytyksistä täyttyy: i) aineen poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa; ii) korvaavien aineiden luotettavuutta ei pystytä varmistamaan; iii) aineen korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on otettava huomioon myös korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on huomioitava mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               Lisäksi 5 artiklan 1 kohdassa tarkennetaan, että komission on annettava yksittäisiä delegoituja säädöksiä tiettyihin käyttötarkoituksiin tarkoitettujen sähkö- ja elektroniikkalaitteiden materiaalien ja komponenttien sisällyttämiseksi liitteissä III ja IV oleviin luetteloihin ja poistamiseksi niistä. Poikkeusta koskevien hakemusten toimittamisessa noudatettava menettely kuvataan 5 artiklan 3 kohdassa ja liitteessä V.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio vastaanottaa talouden toimijoilta poikkeusten myöntämistä tai uusimista koskevia, RoHS-direktiivin 5 artiklan 3 kohdan ja liitteen V mukaisia pyyntöjä
                  3
               .

               Liitteessä III oleva nykyinen poikkeus 4 b I–III sallii elohopean käytön yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi Ra > 60, purkausputkea kohti enintään:

               4 b I: P ≤ 155 W: 30 mg;

               4 b II: 155 W < P ≤ 405 W: 40 mg;

               4 b III: P > 405 W: 40 mg.

               Komissio vastaanotti tammikuussa 2015 yhden hakemuksen poikkeuksen 4 b I–III uusimiseksi. Hakija vetosi lähinnä siihen, että ei ollut olemassa elohopeattomia vaihtoehtoja, joissa olisi samat väriominaisuudet ja joilla voitaisiin korvata poikkeuksen 4 b piiriin kuuluvat lamput
                  4
               . Sama hakija toimitti tammikuussa 2020 päivitetyn uusimista koskevan hakemuksen, joka koski lamppuja, joiden värintoistoindeksi on yli 80 (eikä yli 60, kuten nykyisessä poikkeuksessa), joiden teho on alle 105 W (ei 155 W, kuten nykyisessä poikkeuksessa) ja joissa elohopeaa saa olla vain 16 mg (nykyisen sallitun 30 mg:n sijaan). RoHS-direktiivin 5 artiklan 5 kohdan toisen alakohdan vaatimusten mukaisesti poikkeus pysyy voimassa, kunnes komissio tekee päätöksen uusimista koskevasta hakemuksesta.

               Poikkeuksen uusimista koskevien hakemusten arvioimiseksi komissio käynnisti kesäkuussa 2015 tutkimuksen
                  5
                vaaditun teknisen ja tieteellisen arvioinnin tekemiseksi. Tutkimus saatiin päätökseen vuonna 2016 ja siihen sisältyi kahdeksan viikkoa kestänyt sidosryhmien avoin verkkokuuleminen
                  6
               . Kyseisessä tutkimuksessa arvioitiin laajoja tieteellisiä ja teknisiä tietoja ja kannanottoja, jotka esitettiin tutkimusraportissa. Komissio täydensi tutkimusta kahdella tutkimuksella/päivityksellä, joihin myös sidosryhmät osallistuivat. Vuonna 2019 julkaistussa tutkimuksessa
                  7
                keskityttiin sosioekonomisiin näkökohtiin ja korvaavien aineiden saatavuuteen, ja vuonna 2020 siihen tehtiin tuoreisiin lukuihin ja mallintamiseen perustuva päivitys
                  8
               . Tutkimuksen loppuraportit ja sosioekonomisen arvioinnin päivitysten loppuraportit julkaistiin
                  9
               , ja sidosryhmille ilmoitettiin asiasta.

               Komissio kuuli RoHS-direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää asiantuntijakokouksissa 1. syyskuuta 2016, 29. lokakuuta 2018 ja 21. lokakuuta 2019 kerätäkseen jäsenvaltioiden näkemyksiä suunnitellusta toimintatavasta arviointien päätelmien pohjalta. Se on toteuttanut kaikki 5 artiklan 3–7 kohdassa tarkoitetut tarvittavat vaiheet, jotka liittyvät rajoitettuja aineita koskeviin poikkeuksiin
                  10
               . Neuvostolle ja Euroopan parlamentille ilmoitettiin kaikista toimista.

               Arviointitutkimukset, joita tukevat hakijan vuonna 2020 toimittamat tekniikan ja tieteen kehitystä koskevat päivitetyt tiedot, johtavat seuraaviin päätelmiin:

               ·elohopeaa ei voida korvata suurpainenatriumlampuissa, joiden värintoistoindeksi on yli 80, joiden teho on alle 105 W ja joissa saa olla enintään 16 mg elohopeaa, mikä tarkoittaa käytännössä sitä, että poikkeus 4 b olisi uusittava osittain, koska vaihtoehdot eivät tällä hetkellä tarjoa tämäntyyppisille lampuille välttämätöntä punaista spektrin osaa;

               ·suurpainenatriumlampuille, joiden värintoistoindeksi (Ra) on yli 60 ja teho korkeintaan 155 W, on olemassa sopivia vaihtoehtoja, mikä tarkoittaa käytännössä sitä, että poikkeusta 4 b I ei osittain enää tarvita, kun taas poikkeus 4 b II voidaan peruuttaa kokonaisuudessaan, sillä näitä lamppuja on korvattu elohopeattomilla LED-lampuilla;

               ·poikkeus 4 b III olisi peruutettava, koska valmistajat eivät enää saata näitä lamppuja markkinoille, minkä vuoksi poikkeus ei ole enää tarpeen.

               Yhteenvetona voidaan todeta, että tieteellisten ja teknisten arviointien, mukaan lukien hakijan toimittamat päivitetyt tiedot, johtopäätöksenä on, että poikkeuksen myöntämisen edellytykset täyttyvät edelleen siltä osin kuin kyse on elohopean käytöstä suurpainenatriumlampuissa, joiden värintoistoindeksi on yli 80 ja joissa saa käyttää lamppua kohti enintään 16 mg elohopeaa, koska korvaavat aineet kaipaavat lisää kehittämistä.

               Kuten direktiivin 2011/65/EU 5 artiklassa edellytetään, poikkeuksen uusiminen ei arvioinnista saatujen tulosten perusteella myöskään vaikuta heikentävästi REACH-asetuksen mukaiseen ympäristön- ja terveydensuojeluun.

               Delegoidun direktiivin luonnos julkaistiin paremman sääntelyn suuntaviivojen mukaisesti paremman sääntelyn portaalissa, jossa se oli nähtävillä yleistä palautetta varten neljän viikon ajan. Säädösluonnoksesta järjestettyyn kuulemiseen saatiin kaksi vastausta. Esille tuotuja seikkoja tarkasteltiin, eikä luonnokseen pidetty tarpeellisena tehdä muutoksia.

               3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä uudistetaan osittain ja muotoillaan uudelleen direktiivin 2011/65/EU liitteen III luettelossa mainittu poikkeus 4 b I, joka koskee elohopean käyttöä yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi Ra > 80 ja purkausputkea kohti P ≤ 105 W ja enintään 16 mg elohopeaa. Koska muut poikkeuksen 4 b kohdat on peruutettava, se osa poikkeuksesta 4 b I, joka uusitaan, numeroidaan uudelleen poikkeukseksi 4 b.

               Tutkimuksiin, kuulemisiin ja hakijan toimittamiin päivitettyihin tietoihin perustuvassa komission arvioinnissa todettiin, että poikkeusta koskeva pyyntö täyttää vähintään yhden 5 artiklan 1 kohdan a alakohdassa säädetyistä edellytyksistä: elohopean korvaamista luotettavilla korvaavilla aineilla tämän poikkeuksen piiriin kuuluvissa lamppuluokissa ei voida tällä hetkellä varmistaa.

               Edellä esitetyn perusteella poikkeukset 4 b II ja 4 b III on peruutettava ja poikkeus 4 b I peruutettava osittain.

               Kuten arvioinnissa todetaan, korvaavien tuotteiden kehitystaso oikeuttaa poikkeuksen 4 b I, joka muotoillaan uudelleen ja numeroidaan uudelleen poikkeukseksi 4 b, osittaisen uusimisen enintään viideksi vuodeksi. Voimassaoloajalla ei todennäköisesti ole haitallista vaikutusta innovointiin.

               Lyhin mahdollinen voimassaoloaika (eli 12 kuukautta) on asianmukainen poikkeuksen 4 b I peruutettavan osan sekä poikkeusten 4 b II ja 4 b III osalta RoHS-direktiivin 5 artiklan 6 kohdan mukaisesti.

               Oikeudellisena välineenä on delegoitu direktiivi, kuten direktiivissä 2011/65/EU säädetään – näin täytetään erityisesti sen 5 artiklan 1 kohdan a alakohdassa säädetyt vaatimukset.

               Delegoidun direktiivin tavoitteena on edistää ihmisten terveyden ja ympäristön suojelua ja yhdenmukaistaa sähkö- ja elektroniikkalaitteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin säännösten ja edellytysten mukaisesti sekä liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 13.12.2021,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse elohopean käyttöä yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi, koskevasta poikkeuksesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  11
                ja erityisesti sen 5 artiklan 1 kohdan a ja b alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Elohopea on rajoitusten kohteena oleva aine, joka mainitaan direktiivin 2011/65/EU liitteessä II.

               (4)Päätöksellä 2010/571/EU
                  12
                komissio myönsi muun muassa poikkeuksen elohopean käytölle yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi Ra > 60, jäljempänä ’poikkeus’, ja kyseinen poikkeus on tällä hetkellä esitetty direktiivin 2011/65/EU liitteessä III poikkeuksina 4 b I, 4 b II ja 4 b III Kyseisen direktiivin 5 artiklan 2 kohdan toisen alakohdan a alakohdan mukaisesti poikkeuksen voimassaolon oli määrä päättyä 21 päivänä heinäkuuta 2016.

               (5)Elohopeaa käytetään suurpainenatriumlamppujen värintoisto-ominaisuuksiin ja valon väriominaisuuksiin.

               (6)Komissio vastaanotti poikkeusten 4 b I, 4 b II ja 4 b III uusimista koskevan hakemuksen, jäljempänä ’uusimista koskeva hakemus’, tammikuussa 2015 eli direktiivin 2011/65/EU 5 artiklan 5 kohdassa säädetyssä määräajassa. Sama hakija toimitti tammikuussa 2020 uusimista koskevan päivitetyn hakemuksen, joka koski ainoastaan poikkeusta 4 b I. Direktiivin 2011/65/EU 5 artiklan 5 kohdan mukaisesti poikkeus pysyy voimassa siihen asti, kun on tehty päätös uusimista koskevasta hakemuksesta.

               (7)Uusimista koskevan hakemuksen arvioinnissa otettiin huomioon korvaavien aineiden saatavuus ja korvaamisen sosioekonomiset vaikutukset ja todettiin, että elohopean korvaaminen tai poistaminen kyseisissä käyttötarkoituksissa oli tieteellisesti ja teknisesti mahdollista direktiivin 2011/65/EU liitteessä III olevien poikkeusten 4 b II ja 4 b III osalta ja osittain mahdollista poikkeuksen 4 b I osalta. Arvioinnissa todettiin kuitenkin, että poikkeus 4 b I olisi uusittava siltä osin kuin on kyse lampuista, joiden värintoistoindeksi on korkea, yli 80, ja teho enintään 105 W, ja että vaikka elohopean käyttö on edelleen tarpeen, sitä voidaan vähentää. Arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen. Kuulemisen yhteydessä saadut huomautukset julkistettiin asiaa koskevalla verkkosivustolla.

               (8)Sen vuoksi on aiheellista uusia osa poikkeuksesta 4 b I ja numeroida se uudelleen poikkeukseksi 4 b direktiivin 2011/65/EU 5 artiklan 2 kohdan ensimmäisen alakohdan mukaisesti enintään viideksi vuodeksi. Tässä uusitussa poikkeuksessa on oltava tarkistettu sanamuoto, jolla poikkeuksen soveltamisalaa rajataan entisestään. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               (9)Uusittu poikkeus on Euroopan parlamentin ja neuvoston asetuksen (EY) N:o 1907/2006
                  13
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (10)Koska direktiivin 2011/65/EU 5 artiklan 1 kohdan a alakohdassa säädetyt poikkeuksen uusimisen edellytykset eivät enää täyty kyseisen direktiivin liitteessä III olevassa muiden poikkeuksessa 4 b I lueteltujen käyttötarkoitusten osalta eivätkä poikkeusten 4 b II ja 4 b III osalta, kyseisiä käyttötarkoituksia koskeva poikkeus olisi peruutettava. Poikkeusten voimassaolon päättymispäivät olisi vahvistettava direktiivin 2011/65/EU 5 artiklan 6 kohdan mukaisesti.

               (11)Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […][päivämäärä – 6. kuukauden viimeinen päivä tämän direktiivin voimaantulosta]. Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […][päivämäärä – 6. kuukauden viimeinen päivä + 1 päivä tämän direktiivin voimaantulosta].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 13.12.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavana osoitteessa
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/
                     Exemption_4_b__IIII_/4b_LE_RoHS_Exemption_Req_Final.pdf.

                     (5)

                        Tutkimuksen loppuraportti on saatavilla osoitteessa
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Kuulemisaika: 21.8.2015–16.10.2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alkaen sivulta 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Kuhunkin delegoidun säädöksen luonnokseen liittyvän menettelyn nykyvaiheeseen voi tutustua delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (11)

                        EUVL L 174, 1.7.2011, s. 88.

                     (12)

                        Komission päätös 2010/571/EU, annettu 24 päivänä syyskuuta 2010, Euroopan parlamentin ja neuvoston direktiivin 2002/95/EY liitteen muuttamisesta lyijyä, elohopeaa, kadmiumia, kuudenarvoista kromia, polybromibifenyylejä tai polybromidifenyylieettereitä sisältäviä käyttötarkoituksia koskevien poikkeusten osalta liitteen mukauttamiseksi tieteen ja tekniikan kehitykseen (EUVL L 251, 25.9.2010, s. 28).

                     (13)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Korvataan direktiivin 2011/65/EU liitteessä III olevat poikkeukset 4 b, 4 b I, 4 b II ja 4 b III seuraavasti:

                        Poikkeus

                        Poikkeuksen soveltamisala ja päivämäärät

                        ”4 b

                        Elohopea yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi Ra > 80, purkausputkea kohti enintään: P ≤ 105 W: purkausputkea kohden saa käyttää 16 mg elohopeaa

                        Päättyy [Julkaisutoimisto: viisi vuotta sen jälkeen, kun delegoitu direktiivi on julkaistu virallisessa lehdessä].

                        4 b I

                        Elohopea yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi Ra > 60, purkausputkea kohti enintään: P ≤ 155 W: purkausputkea kohden saa käyttää 30 mg elohopeaa

                        Päättyy [Julkaisutoimisto: 12 kuukautta sen jälkeen, kun delegoitu direktiivi on julkaistu virallisessa lehdessä].

                        4 b II

                        Elohopea yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi Ra > 60, purkausputkea kohti enintään: 155 W < P ≤ 405 W: purkausputkea kohden saa käyttää 40 mg elohopeaa

                        Päättyy [Julkaisutoimisto: 12 kuukautta sen jälkeen, kun delegoitu direktiivi on julkaistu virallisessa lehdessä].

                        4 b III

                        Elohopea yleisvalaistukseen tarkoitetuissa suurpainenatriumlampuissa, joissa on parannettu värintoistoindeksi Ra > 60, purkausputkea kohti enintään: P > 405 W: purkausputkea kohden saa käyttää 40 mg elohopeaa

                        Päättyy [Julkaisutoimisto: 12 kuukautta sen jälkeen, kun delegoitu direktiivi on julkaistu virallisessa lehdessä].”


title: KOMISSION DELEGOITU DIREKTIIVI (EU) / , Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse elohopean käyttöä muissa pienpainepurkauslampuissa koskevasta poikkeuksesta

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU
                  1
                (uudelleenlaadittu) (RoHS-direktiivi) liitettä III sen mukauttamiseksi tieteen ja tekniikan kehitykseen. Muutos koskee poikkeusta, jolla sallitaan elohopean käyttö tietyissä käyttötarkoituksissa muissa pienpainepurkauslampuissa.

               RoHS‑direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Tällä hetkellä rajoitetut aineet luetellaan direktiivin liitteessä II, ja niitä on kymmenen: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). Liitteissä III ja IV luetellaan erityisiin käyttötarkoituksiin tarkoitetut sähkö- ja elektroniikkalaitteiden materiaalit ja komponentit, joihin ei sovelleta 4 artiklan 1 kohdassa säädettyjä ainerajoituksia.

               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen, muun muassa myöntämällä, uusimalla tai peruuttamalla poikkeuksia. Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos tällainen sisällyttäminen ei vaikuta heikentävästi asetuksen (EY) N:o 1907/2006
                  2
                (REACH-asetus) mukaiseen ympäristön- ja terveydensuojeluun ja jokin seuraavista edellytyksistä täyttyy: i) materiaalien ja komponenttien poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa; ii) korvaavien aineiden luotettavuutta ei pystytä varmistamaan; iii) korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on otettava huomioon myös korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on huomioitava mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               Lisäksi 5 artiklan 1 kohdan a alakohdassa tarkennetaan, että komission on annettava yksittäisiä delegoituja säädöksiä tiettyihin käyttötarkoituksiin tarkoitettujen sähkö- ja elektroniikkalaitteiden materiaalien ja komponenttien sisällyttämiseksi liitteissä III ja IV oleviin luetteloihin. Poikkeusta koskevien hakemusten toimittamisessa komissiolle noudatettava menettely kuvataan 5 artiklan 3 kohdassa ja liitteessä V.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio vastaanotti talouden toimijoilta poikkeusten myöntämistä tai uusimista koskevia, RoHS-direktiivin 5 artiklan 3 kohdan ja liitteen V mukaisia pyyntöjä
                  3
               .

               Liitteessä III olevan nykyisen poikkeuksen 4 a mukaan muissa pienpainepurkauslampuissa saa käyttää (lamppua kohden) 15 mg elohopeaa.

               Komissio vastaanotti joulukuussa 2014 ja tammikuussa 2015 kaksi tämän poikkeuksen uusimista koskevaa hakemusta, joissa vedottiin lähinnä siihen, että käytettävissä ei ole valodiodeja (LED) tai muuta vähemmän elohopeaa sisältävää valaistusteknologiaa, joilla kyseiset lamput voidaan korvata
                  4
               . Yksi hakemuksista uusittiin lisätiedoin tammikuussa 2020. RoHS-direktiivin 5 artiklan 5 kohdan vaatimusten mukaisesti poikkeus pysyy voimassa, kunnes komissio tekee päätöksen uusimista koskevasta hakemuksesta.

               Poikkeuksen uusimista koskevan hakemuksen arvioimiseksi komissio käynnisti kesäkuussa 2015 tutkimuksen
                  5
                vaaditun teknisen ja tieteellisen arvioinnin tekemiseksi. Tutkimus saatiin päätökseen vuonna 2016 ja siihen sisältyi kahdeksan viikkoa kestänyt sidosryhmien avoin verkkokuuleminen
                  6
               . Kyseisessä tutkimuksessa arvioitiin laajoja tieteellisiä ja teknisiä tietoja ja kannanottoja, jotka esitettiin selvitysraportissa. Komissio päivitti vuoden 2016 tutkimusta vuonna 2019
                  7
                keskittyen tähän ja muihin poikkeuksiin liittyvien korvaavien aineiden sosioekonomisiin näkökohtiin ja saatavuuteen. Tutkimuksen loppuraportti julkaistiin,
                  8
                ja sidosryhmille ilmoitettiin asiasta.

               Komissio kuuli RoHS-direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää asiantuntijakokouksissa 1. syyskuuta 2016, 29. lokakuuta 2018 ja 21. lokakuuta 2019 kerätäkseen jäsenvaltioiden näkemyksiä suunnitellusta toimintatavasta arviointien päätelmien pohjalta. Se on toteuttanut kaikki 5 artiklan 3–7 kohdassa tarkoitetut tarvittavat vaiheet, jotka liittyvät rajoitettuja aineita koskeviin poikkeuksiin
                  9
               . Neuvostolle ja Euroopan parlamentille ilmoitettiin kaikista toimista.

               Loppuraporteissa korostettiin seuraavaa:

               ·tämä poikkeuksen piiriin kuuluvat lamput eivät ole fosforipinnoitteisia, ja ne tuottavat pääasiassa ultraviolettivaloa. Ne on asennettu teollisuus-, liike- ja asuinkäyttöön tarkoitettuihin laitteisiin, ja niitä käytetään muun muassa bakteerintuholamppuina sekä ilman/veden/pintojen desinfiointiin/puhdistukseen;

               ·tällaisessa käytössä säteiltävän valon on oltava voimakkaan ultraviolettivalon aallonpituusalueella. Tarvittavia aallonpituuksia tuottavia, elohopeaa sisältämättömiä vaihtoehtoja ei ole vielä saatavilla. Näin ollen vastaavaan suorituskykyyn yltäviä vaihtoehtoja on tällä hetkellä teknisistä syistä mahdoton toteuttaa;

               ·johtopäätöksenä oli myös, että ensimmäiset markkinoille tulevat vaihtoehtoiset tuotteet eivät kata koko tuotevalikoimaa ja että tarvitaan lisäaikaa riittävien vaihtoehtojen kehittämiseen järjestelmätasolla, minkä vuoksi suositellaan poikkeuksen uusimista enintään viideksi vuodeksi;

               ·nykyinen poikkeus voidaan rajata kattamaan vain sellaiset pienpainepurkauslamput, jotka eivät ole fosforipinnoitteisia ja jotka säteilevät ultraviolettivaloa.

               Yhteenvetona todetaan, että tieteellisten ja teknisten arviointien, mukaan lukien sidosryhmien kuulemiset, johtopäätöksenä on, että koska luotettavia korvaavia aineita ei vielä ole saatavilla, poikkeuksen myöntämisen edellytykset täyttyvät edelleen poikkeuksen 4 a osalta. Kuten direktiivin 2011/65/EU 5 artiklassa edellytetään, poikkeus ei arvioinnista saatujen tulosten perusteella myöskään vaikuta heikentävästi REACH-asetuksen mukaiseen ympäristön- ja terveydensuojeluun.

               Delegoidun direktiivin luonnos julkaistiin paremman sääntelyn suuntaviivojen mukaisesti paremman sääntelyn portaalissa, jossa se oli nähtävillä yleistä palautetta varten neljän viikon ajan. Säädösluonnoksesta järjestettyyn kuulemiseen saatiin 15 vastausta. Säädösehdotusta tarkistettiin ja selvennettiin joidenkin esille tuotujen seikkojen huomioon ottamiseksi.

                3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä uusitaan direktiivin 2011/65/EU liitteeseen III sisällytetty poikkeus 4 a; poikkeus koskee elohopean käyttöä tiettyihin käyttötarkoituksiin.

               Asiaa tukeviin tutkimuksiin ja kuulemisiin perustuvassa komission arvioinnissa todettiin, että poikkeusta koskeva pyyntö täyttää vähintään yhden 5 artiklan 1 kohdan a alakohdassa säädetyistä edellytyksistä, minkä vuoksi on perusteltua jatkaa poikkeuksen voimassaoloa: elohopean korvaamista luotettavilla korvaavilla aineilla tämän poikkeuksen piiriin kuuluvissa lamppuluokissa ei voida tällä hetkellä varmistaa. Arvioinnissa todettiin myös, että poikkeuksen soveltamisala olisi rajattava koskemaan aiempaa tarkemmin yksilöityjä käyttötarkoituksia.

               Yhteenvetona todetaan, että edellytykset poikkeuksen uusimiselle täyttyvät ja poikkeus 4 a uusitaan lisäämällä uusi sanamuoto, joka vastaa poikkeuksen varsinaista soveltamisalaa.

               Tämän poikkeuksen voimassaolon päättymispäivä on 5 artiklan 2 kohdan ensimmäisen alakohdan mukainen. Kuten arvioinnissa todetaan, korvaavien tuotteiden kehitystaso oikeuttaa poikkeuksen uusimisen enintään viideksi vuodeksi. Poikkeukselle myönnettävällä voimassaoloajalla ei todennäköisesti ole haitallisia vaikutuksia innovointiin.

               Oikeudellisena välineenä on delegoitu direktiivi, kuten direktiivissä 2011/65/EU säädetään – näin täytetään erityisesti sen 5 artiklan 1 kohdan a alakohdassa säädetyt vaatimukset.

               Delegoidun direktiivin tavoitteena on edistää ihmisten terveyden ja ympäristön suojelua ja yhdenmukaistaa sähkö- ja elektroniikkalaitteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin säännösten ja edellytysten mukaisesti sekä liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 13.12.2021,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse elohopean käyttöä muissa pienpainepurkauslampuissa koskevasta poikkeuksesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  10
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Elohopea on rajoitusten kohteena oleva aine, joka mainitaan direktiivin 2011/65/EU liitteessä II.

               (4)Päätöksellä 2010/571/EU
                  11
                komissio myönsi muun muassa poikkeuksen elohopean käytölle muissa pienpainepurkauslampuissa, jäljempänä ’poikkeus’, ja kyseinen poikkeus on tällä hetkellä direktiivin 2011/65/EU liitteessä III oleva poikkeus 4 a. Kyseisen direktiivin 5 artiklan 2 kohdan toisen alakohdan a alakohdan mukaisesti poikkeuksen voimassaolon oli määrä päättyä 21 päivänä heinäkuuta 2016.

               (5)Elohopeaa käytetään ultraviolettivalon tuottamiseen pienpainepurkauslampuissa, joita käytetään bakteerintuholamppuina sekä ilman, veden ja pintojen desinfiointiin ja/tai puhdistukseen.

               (6)Komissio vastaanotti 19 päivänä joulukuuta 2014 ja 15 päivänä tammikuuta 2015, eli direktiivin 2011/65/EU 5 artiklan 5 kohdassa säädetyssä määräajassa, kaksi poikkeuksen uusimista koskevaa hakemusta, jäljempänä ’uusimista koskeva hakemus’, joista toinen päivitettiin uusitulla hakemuksella 20 päivänä tammikuuta 2020. Direktiivin 2011/65/EU 5 artiklan 5 kohdan mukaisesti poikkeus pysyy voimassa siihen asti, kun on tehty päätös uusimista koskevasta hakemuksesta.

               (7)Uusimista koskevan hakemuksen arvioinnissa otettiin huomioon korvaavien aineiden saatavuus ja korvaamisen sosioekonomiset vaikutukset ja todettiin, että elohopean poistaminen kyseisissä käyttötarkoituksissa tai sen korvaaminen aineella, jolla on vastaava suorituskyky, on tällä hetkellä teknisistä syistä mahdoton toteuttaa. Arvioinnissa todettiin lisäksi, että nykyinen poikkeus voidaan rajata kattamaan vain sellaiset pienpainepurkauslamput, jotka eivät ole fosforipinnoitteisia ja jotka säteilevät ultraviolettivaloa. Arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen. Kuulemisen yhteydessä saadut huomautukset julkistettiin asiaa koskevalla verkkosivustolla.

               (8)Poikkeus on Euroopan parlamentin ja neuvoston asetuksen (EY) N:o 1907/2006
                  12
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (9)Sen vuoksi on aiheellista uusia poikkeus direktiivin 2011/65/EU 5 artiklan 2 kohdan ensimmäisen alakohdan mukaisesti enintään viideksi vuodeksi tarkistetulla sanamuodolla, jolla vahvistetaan poikkeuksen rajoitettu soveltamisala. Direktiivin 2011/65/EU 5 artiklan 6 kohdan mukaisesti nykyisen poikkeuksen 4 a voimassaoloajan olisi oltava 12 kuukautta. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               (10)Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […][päivämäärä – 6. kuukauden viimeinen päivä tämän direktiivin voimaantulosta]. Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […][päivämäärä – 6. kuukauden viimeinen päivä + 1 päivä tämän direktiivin voimaantulosta].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 13.12.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavana osoitteessa
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin
                   and http://rohs.exemptions.oeko.info/fileadmin/user_upload/
                     RoHS_Pack_9/Exemption_4_a_/Lighting_Europe /4a_LE_RoHS_Exemption_Req__Final.pdf.

                     (5)

                        Tutkimuksen loppuraportti on saatavilla osoitteessa
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Kuulemisaika: 21.8.2015–16.10.2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_
                  Lamps_SEA_20190729_Final.pdf
                  .

                     (8)

                     https://ec.europa.eu/environment/waste/rohs_eee/studies_rohs1_en.htm
                     .

                     (9)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Kuhunkin delegoidun säädöksen luonnokseen liittyvän menettelyn nykyvaiheeseen voi tutustua delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (10)

                        EUVL L 174, 1.7.2011, s. 88.

                     (11)

                        Komission päätös 2010/571/EU, annettu 24 päivänä syyskuuta 2010, Euroopan parlamentin ja neuvoston direktiivin 2002/95/EY liitteen muuttamisesta lyijyä, elohopeaa, kadmiumia, kuudenarvoista kromia, polybromibifenyylejä tai polybromidifenyylieettereitä sisältäviä käyttötarkoituksia koskevien poikkeusten osalta liitteen mukauttamiseksi tieteen ja tekniikan kehitykseen (EUVL L 251, 25.9.2010, s. 28).

                     (12)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Korvataan direktiivin 2011/65/EU liitteessä III oleva 4 a kohta seuraavasti:

                        Poikkeus

                        Poikkeuksen soveltamisala ja päivämäärät

                        ”4 a

                        Elohopea muissa pienpainepurkauslampuissa lamppua kohti: 15 mg

                        Päättyy [Julkaisutoimisto: 12 kuukautta delegoidun direktiivin julkaisemisesta virallisessa lehdessä]

                        4 a I

                        Elohopea pienpainepurkauslampuissa, joita ei ole pinnoitettu fosforilla ja joiden käyttötarkoitus edellyttää, että lamppu säteilee pääasiassa ultraviolettivaloa: lamppua kohden saa käyttää enintään 15 mg elohopeaa

                        Päättyy [Julkaisutoimisto: 5 vuotta delegoidun direktiivin julkaisemisesta virallisessa lehdessä].”